Anexa nr.4 la H.C.L. nr.______/_____________
CONTRACT 
de delegare a gestiunii Serviciului public de administrare a domeniului public și privat de interes local în Orașul Turceni
CAPITOLUL I. Partile Contractante:
1. Orașul Turceni, cu sediul în TURCENI, str.Muncii nr. 12,  judeţul GORJ,codul fiscal 4813480 ,  contul nr. RO 86TREZ34024700220XXXXX , deschis la Trezoreria Rovinari, reprezentat(ă) de domnul Popescu Constantin , având calitatea de primar, pe de o parte, în calitate de Delegatar şi,
2. Societatea TURCENISAL SRL , cu sediul în localitatea Turceni , str. 22 Decembrie, judeţul Gorj, înmatriculată la registrul comerţului cu nr. J 2009000182185, cod fiscal RO25285957, cont nr. RO 29TREZ3405069XXX001011, deschis la trezoreria Rovinari si cont nr.RO76BRDE200SV28524922000 deschis la BRD Turceni,  reprezentată de_____________________________, pe de altă parte, în calitate de Delegat,

au convenit să încheie prezentul contract de delegare a gestiunii având ca temei de drept general Codul Civil iar ca temei special legislația specifică cu privire la serviciile de administrare a domeniului public şi privat de interes local, şi anume: 
· Ordonanța Guvernului nr. 71/2002 privind organizarea şi funcţionarea serviciilor publice de administrare a domeniului public şi privat de interes local, cu modificari și completări ulterioare;

· Legea nr. 51/2006 a serviciilor comunitare de utilități publice, republicată cu modificări și completări ulterioare; 
· Hotărârea Consiliului Local nr._____/__________ privind delegarea gestiunii prin atribuire directă a Serviciului public de administrare a domeniului public şi privat de interes local în Orașul Turceni, către Societatea S.C. Turcenisal S.R.L., având ca asociat unic Orașul Turceni;

· O.U.G. nr. 57/2019 Codul administrativ;
CAPITOLUL II. Obiectul Contractului

Art. 1. Obiectul contractului îl constituie delegarea gestiunii serviciului public de administrare a domeniului public şi privat de interes local în Orașul Turceni.

Art. 2. - Serviciul public de administrare a domeniului public şi privat de interes local în Orașul Turceni prevăzut la Art. 1 grupează activități edilitar-gospodăreşti şi acțiuni de utilitate și interes public local având ca obiect:

a) curăţarea străzilor, drumurilor, aleilor, pieţelor şi a celorlalte locuri publice;

b) curăţarea şi igienizarea lacurilor, asanarea, desecarea şi amenajarea terenurilor mlăştinoase din perimetrul localităţilor;

c) igienizarea şi regularizarea cursurilor de apă - izvoare, pâraie, râuri - din intravilanul localităţilor;

d) administrarea cimitirelor, a crematoriilor şi a serviciilor de pompe funebre;

e) corelarea şi coordonarea serviciilor de salubritate cu acţiunile şi activităţile privind protecţia şi conservarea mediului şi protecţia sănătăţii publice, desfăşurate de alte autorităţi publice.

f) executarea lucrărilor de construire, modernizare şi întreţinere a străzilor şi a drumurilor, în strictă concordanţă cu documentaţiile de urbanism şi pe baza studiilor de circulaţie şi de trafic;

g) verificarea stării tehnice a străzilor, identificarea şi localizarea degradărilor produse în carosabil şi remedierea operativă a acestora;

h) creşterea eficienţei lucrărilor de construire, reabilitare şi întreţinere a străzilor şi a drumurilor, prin adoptarea unor soluţii, materiale şi tehnologii performante;

i) organizarea fronturilor de lucru, semnalizarea corespunzătoare a lucrărilor şi adoptarea restricţiilor de circulaţie necesare desfăşurării traficului în condiţii de siguranţă pe toată durata execuţiei lucrărilor de construire, modernizare şi întreţinere a străzilor;

j) evitarea şi/sau limitarea deteriorării domeniului public, determinată de execuţia lucrărilor de construcţii, precum şi refacerea zonelor adiacente afectate;

k) elaborarea, împreună cu organele specializate ale Ministerului de Interne, a studiilor de trafic, în concordanţă cu planurile de urbanism şi cu programele de dezvoltare economico-socială de perspectivă a localităţilor;

l) organizarea circulaţiei rutiere în localităţi şi optimizarea traseelor în funcţie de fluxurile de vehicule şi pietoni, prin lucrări şi amenajări rutiere, instalaţii de dirijare şi semnalizare, amplasarea şi montarea indicatoarelor rutiere, a marcajelor şi a altor instalaţii de avertizare;

m) realizarea şi întreţinerea în perfectă stare de funcţionare a instalaţiilor de dirijare a circulaţiei, a semafoarelor, a indicatoarelor rutiere şi a marcajelor;

n) perfecţionarea şi modernizarea mijloacelor de semnalizare şi avertizare rutieră şi de dirijare a circulaţiei;

o) amenajarea, întreţinerea şi exploatarea locurilor de parcare şi afişaj publicitar pe străzi şi în alte locuri publice, în condiţiile stabilite prin planurile de urbanism şi studiile de circulaţie;

p) instalarea, întreţinerea şi funcţionarea punctelor de închiriere de trotinete electrice şi biciclete;
q) amenajarea, întreţinerea şi exploatarea infrastructurii de încărcare a vehiculelor şi a autovehiculelor electrice.
r) dezvoltarea şi amenajarea spaţiilor publice în strânsă concordanţă cu necesităţile comunităţilor locale şi cu documentaţiile de urbanism aprobate potrivit legii;

s) amenajarea, întreţinerea şi înfrumuseţarea zonelor verzi, a parcurilor şi grădinilor publice, a locurilor de joacă pentru copii;

t) administrarea şi exploatarea pieţelor agroalimentare, a târgurilor, oboarelor şi a bazarelor;

u) administrarea şi exploatarea terenurilor şi bazelor sportive, a sălilor de gimnastică, sălilor de gimnastică medicală şi fizioterapie, a patinoarelor şi instalaţiilor de schi şi transport pe cablu, a bazelor de odihnă şi agrement din jurul localităţilor, a campingurilor etc.;

v) administrarea şi exploatarea spaţiilor publicitare şi a panourilor de afişaj şi reclamă;

w) administrarea şi exploatarea băilor şi WC-urilor publice;

x) conservarea, protejarea şi extinderea fondului vegetal existent;

y) producerea materialului dendrofloricol necesar amenajării, decorării şi înfrumuseţării zonelor verzi adiacente tramei stradale şi a locurilor de agrement;

z) întreţinerea şi exploatarea lacurilor de agrement, a ştrandurilor şi a celorlalte lacuri şi bălţi aparţinând domeniului public al localităţilor;

aa) asanarea şi amenajarea terenurilor mlăştinoase din perimetrul localităţilor, amenajarea şi întreţinerea cursurilor de apă ce traversează localităţile, prin lucrări de îndiguire, dirijare şi asigurare a scurgerii apei.

Art.3. - Obiectul contractului de delegare a gestiunii constă în dreptul și obligația de a presta serviciile menționate la Art. 1 precum şi dreptul şi obligația de a administra infrastrctura tehnico-edilitară aferentă serviciului pe raza Orașului Turceni.

Art. 4. - Obiectivele delegatarului sunt:

a. îmbunătățirea condițiilor de viață ale cetățenilor prin promovarea calității și eficienței acestor servicii;

b. dezvoltarea durabilă a serviciilor;

c. promovarea calităţii şi eficienţa activităților specifice serviciilor;

d. dezvoltarea durabilă a serviciilor;

e. protejarea domeniului public şi privat al Orașului Turceni;

f. protecția mediului înconjurător;

g. asigurarea calității și continuității serviciilor;

h. tarifarea echitabilă corelată cu calitatea şi cantitatea serviciului prestat;

Art.5. - Categoriile de bunuri ce vor fi utilizate de delegat în derularea contractului sunt următoarele:

a. bunuri de retur sunt bunurile publice transmise cu titlu gratuit in administrarea delegatului, inclusiv cele realizate pe durata contractului de delegare a gestiunii in scopul indeplinirii obiectivelor delegarii si care, la incetarea contractului, revin de plin drept gratuit, in buna stare, exploatabile si libere de orice sarcini sau obligatii delegatarului. In cazul incetarii contractului inainte de termen, delegatarul este indreptatit sa primeasca valoarea neamortizata a bunurilor realizate din fondurile sale;

b. bunuri de preluare sunt acele bunuri care la incetarea contractului de delegare pot reveni delegatarului, în măsura în care acesta din urmă îşi manifestă intenția de a prelua bunurile respective, in schimbul unei plati unei compensatii, în condițiile legii;

c. bunuri proprii - sunt acele bunuri care la incetarea contractului raman in proprietatea delegatului.

CAPITOLUL III. Dispoziții generale

Art.6. Contractul de delegare a gestiunii are ca anexe obligatorii următoarele:

a. inventarul bunurilor mobile şi imobile, proprietate publică sau privată a unităţii administrativ-teritoriale, aferente serviciilor - anexa 1;

b. caietul de sarcini privind furnizarea/prestarea serviciului - anexa 2;
c. regulamentul serviciului - anexa 3;
d. procesul-verbal de predare-preluare a bunurilor prevăzute la lit. a) - anexa 4.

CAPITOLUL IV. Durata contractului

Art. 7. - Durata contractului de delegare de gestiune a serviciului public de administrare a domeniului public şi privat de interes local în Orașul Turceni este de 5 ani.

CAPITOLUL V. Drepturile și obligațiile părților contractante

Art. 8. - (1) Autoritatea administrației publice locale păstrează prerogativele privind adoptarea politicilor și strategiilor de dezvoltare a serviciilor comunitare, precum și dreptul de a urmări, de a controla și de a supraveghea îndeplinirea obligațiilor privind realizarea serviciilor publice delegate. 
(2) Forma de gestiune a serviciului este gestiunea directă, care se va realiza prin intermediul Societății Turcenisal S.R.L., în baza contractului de delegare a gestiunii serviciilor publice, atribuit delegatului conform prevederilor O.G. nr. 71/2002 privind organizarea și functionarea serviciilor publice de administrare a domeniului public și privat de interes local, cu modificarile și completarile ulterioare, specifice activitatii serviciului prestat.
(3) Reprezentanții Primăriei Orașului Turceni au sarcina de a monitoriza modul de respectare a obligațiilor stabilite in contractul de delegare a gestiunii, în special cu privire la respectarea indicatorilor de performanta, ajustarea periodica a tarifelor conform formulelor de ajustare;
(40 La încheierea contractelor de prestări servicii se vor menționa prețurile şi tarifele. Durata contractelor de prestari servicii nu va depași perioada de valabilitate a contractului de delegare.
Art. 9. Drepturile delegatului: Delegatul are următoarele drepturi exclusive şi speciale: 
(1) Drepturi exclusive: 
a) de a exploata, in mod direct, pe riscul și pe raspunderea sa, bunurile ce îi sunt incredintate pentru prestarea activitatilor specifice serviciilor care fac obiectul contractului de delegare a gestiunii;
b) sa incaseze contravaloarea serviciului/activitatii prestat/prestate;
c) sa încheie contract de prestari servicii, sa factureze și sa incaseze lunar contravaloarea serviciilor prestate;
d) sa aplice la facturare tarifele in vigoare;
e) sa initieze modificarea și/sau completarea prezentului contract in cazul modificarii reglementarilor și/sau a conditiilor tehnico-economice care au stat la baza încheierii acestuia;
(2) Drepturi speciale: să propună ajustarea şi modificarea prețurilor/tarifelor conform prevederilor legale.

Art.10. Drepturile delegatarului: Delegatarul are urmatoarele drepturi:

a) de a stabili și de a aproba programele de reabilitare, extindere și modernizare a dotarilor existente, cu consultarea delegatului;
b) de a corela efectuarea lucrarilor de investitii in scopul realizarii acestora intr-o conceptie unitara cu programele de dezvoltare economico-sociala a localitatilor și de amenajare a teritoriului;
c) de a aproba studiile de fezabilitate privind reabilitarea, extinderea și modernizarea dotarilor publice aferente serviciilor publice delegate;
d) de a realiza investitii de interes comun in domeniul infrastructurii tehnico-edilitare aferente serviciului public delegat;
e) de a finanta realizarea de lucrari necesare serviciului public delegat;
f) de a-și manifesta intentia de a dobandi bunurile de preluare și de a solicita delegatului incheierea contractului de vanzare-cumparare cu privire la aceste bunuri;
g) de a inspecta bunurile, activitatile și serviciul public delegat;
h) de a verifica stadiul de realizare a investitiilor, precum și modul in care este satisfacut interesul public;
i) de a verifica respectarea obligatiilor asumate prin contract și conditiile prevazute în caietul de sarcini și in regulamentul serviciului;
j) de a rezilia contractul in conditiile legii, în cazul în care delegatul nu respecta obligațiile asumate prin contractul de delegare;
k) sa verifice indeplinirea indicatorilor de performanta și aplicarea penalitatilor pentru neindeplinirea acestora;
l) sa verifice periodic serviciile publice prestate;
m) sa aprobe structura și ajustarea tarifelor propuse de catre delegat, în conformitate cu prevederile legale in vigoare;
n) sa mentina echilibrul contractual;
Art.11. Obligaţiile delegatului: 
a) sa respecte angajamentele asumate prin contractul de delegare a gestiunii;
b) sa respecte prevederile regulamentului serviciului delegat, caietului de sarcini al serviciului și ale celorlalte reglementari specifice serviciului delegat;
c) sa inregistreze toate reclamatiile și sesizarile delegatarului și sa ia masurile care se impun în vederea rezolvarii acestora în termenul prevazut de lege;
d) sa aduca la cunostinta delegatarului modificarile de tarif și alte informatii necesare;
e) sa respecte indicatorii de performanta prevazuti în anexa la regulamentul serviciului delegat;
f) sa furnizeze delegatarului informatiile solicitate și sa asigure accesul la toate informatiile necesare in vederea verificarii și evaluarii functionarii și dezvoltarii serviciului public delegat, in conformitate cu clauzele contractului de delegare și cu prevederile legale in vigoare;
g) sa aplice metode performante de management care sa conduca la reducerea costurilor de operare, inclusiv prin aplicarea procedurilor concurentiale oferite de normele legale in vigoare;
h) sa preia de la delegatar, pe baza de proces-verbal de predare-preluare, patrimoniul aferent realizarii serviciului delegat;
i) sa efectueze serviciul public delegat conform prevederilor regulamentului serviciului și caietului de sarcini, în conditii de calitate și eficienta;
j) sa fundamenteze și sa supuna aprobarii tarifele ce vor fi utilizate pentru serviciul delegat;
k) sa nu subdelege serviciul și bunurile care fac obiectul delegarii;
l) sa prezinte delegatarului semestrial situatia contractelor de prestari servicii incheiate, tarifele practicate precum și situatia incasarilor;
m) sa ia toate masurile necesare privind bunurile de retur, astfel încat, la incheierea contractului de delegare, sa nu fie afectata capacitatea delegatarului de a realiza serviciul;
n) sa fundamenteze necesarul anual de fonduri pentru investitii din surse proprii;
o) sa propuna delegatarului scoaterea din functiune a mijloacelor fixe apartinand patrimoniului delegat in baza legislatiei in vigoare;
p) sa transmita delegatarului modificarile de patrimoniu aparute in cursul anului, precum și situatia patrimoniului public (cantitativ și valoric) la data de 31 decembrie a fiecarui an pentru înregistrarea in contabilitatea acestuia;
q) sa restituie bunurile de retur, in deplina proprietate, in mod gratuit și libere de orice sarcini, la incetarea contractului de delegare a gestiunii;
r) la incetarea contractului de delegare a gestiunii din alte cauze decat termenul și forta majora, delegatul este obligat sa asigure continuitatea prestarii activitatii in conditiile stipulate in contract, pana la preluarea acestuia de catre delegatar, dar nu mai mult de 90 de zile;
s) sa notifice cauzele de natura sa conduca la reducerea activitatii și masurile ce se impun pentru asigurarea continuitatii serviciului;
t) sa obtina de la autoritatile competente avizele, acordurile și autorizatiile necesare prestarii serviciului delegat;
u) sa ia masurile necesare privind igiena, siguranta la locul de munca și normele de protectie a muncii;
v) sa respecte normele in vigoare referitoare la politica privind resursele umane și politica sociala;
w) sa predea la incetarea contractului toata documentatia tehnoco-economica referitoare la serviciul gestionat;
x) sa respecte conditiile impuse de natura bunurilor, activitatilor sau serviciilor publice (protejarea secretului de stat, materiale cu regim special, conditii de siguranta in exploatare, protectia mediului, protectia muncii, conditii privind folosirea și protejarea patrimoniului, etc.);

y) În cazul in care delegatul sesizeaza existenta sau posibilitatea existentei unei cauze de natura sa conduca la imposibilitatea realizarii activitatii ori serviciului public, va notifica de indata acest fapt autoritatii publice, in vederea luarii masurilor ce se impun pentru asigurarea continuitatii activitatii sau serviciului public.
Art.12. Obligaţiile delegatarului: 
a) sa predea delegatului la data intrarii în vigoare a contractului de delegare toate bunurile /echipamentele/dotarile aferente intregii activitati, cu inventarul existent, libere de orice sarcini, pe baza de proces-verbal de predare-preluare;
b) sa puna la dispozitia delegatului, informatii referitoare la încheierea prezentului contract de delegare;
c) sa  faciliteze delegatului autorizarea lucrarilor și investitiilor pe domeniul public și privat, in conformitate cu reglementarile legale în vigoare;
d) sa-și asume pe perioada derularii contractului de delegare toate responsabilitatile și obligatiile ce decurg din calitatea sa de proprietar;
e) sa ia toate masurile pentru inlocuirea bunurilor pe care le scoate din uz, in așa fel incat sa se pastreze capacitatea de a realiza serviciul public delegat;
f) sa nu il tulbure pe delegat in exercitiul drepturilor rezultate din prezentul contract de delegare;
g) sa nu modifice in mod unilateral contractul de delegare, in afara de cazurile prevazute expres de lege;
h) sa notifice delegatului aparitia oricaror împrejurari de natura sa aduca atingere drepturilor acestuia;
i) sa elaboreze și sa aprobe norme locale și regulamente de functionare a activitatilor delegate pe baza normelor cadru prevazute de lege;
j) sa verifice periodic serviciile publice furnizate și nivelul de calitate al acestora, indeplinirea indicatorilor de performanta precum și mentinerea echilibrului contractual.
CAPITOLUL VI. Sarcinile şi responsabilitaţile părţilor cu privire la programele de investiţii, la programele de reabilitări, reparații și renovări precum şi la condiţiile de finanţare a acestora
Art.13. Delegatarului ii revine sarcina sa identifice și sa propuna orice actiune vizand creșterea oportunitatilor de finantare a proiectelor de investitii in infrastructura tehnico-edilitara aferenta activitatii.

Art.14. Delegatarului ii revine sarcina sa îmbunatateasca planificarea investitiilor in infrastructura tehnico-edilitara aferenta activitatii sau serviciului.
Art.15. Delegatului ii revine obligatia sa respecte programul de investitii derulat, potrivit caietului de sarcini, în conditii de calitate și eficienta.
Art. 16. Delegatului ii revine obligatia de a fundamenta necesarul anual de fonduri pentru investitii din surse proprii.
CAPITOLUL VII. Indicatorii de performanță privind calitatea şi cantitatea serviciul
Art. 17. Delegatul se obligă să urmărească realizarea indicatorilor de performanță, executarea serviciilor incredintate și calitatea serviciului delegat in conformitate cu actele normative specifice de referinta.
Art. 18. Indicatorii minimi sunt cei stabiliți în Regulamentul serviciului.

Art. 19. Standardele minime de calitate sunt cele asumate în Caietul de sarcini.

CAPITOLUL VIII. Prețurile/tarifele practicate și procedura de stabilire, modificare sau ajustare a acestora
Art. 20. Stabilirea, ajustarea şi modificarea prețurilor se vor efectua în conformitate cu procedura de stabilire, modificare sau ajustare a prețurilor și tarifelor specifice serviciului delegat și cu respectarea prevederilor legilor speciale.

Art. 21. Tarifele vor fi modificate respectand legislația în vigoare.

CAPITOLUL IX. Modul de facturare a contravalorii serviciilor furnizate/prestate

Art. 22. Tarifele practicate de către delegat vor fi specifice serviciului delegat și vor fi supuse reglementărilor fiscale în vigoare.
Art. 23. Modul de facturare a contravalorii serviciului prestart delegatarului și/sau utilizatorilor se va face în conformitate cu legislația în vigoare.

CAPITOLUL X. Răspunderea contractuală

Art. 24. Pentru neexecutarea în tot sau în parte a obligatiilor contractuale prevăzute în prezentul contract, partile răspund conform prevederilor legale.
Art. 25. (1) Nerespectarea dovedita de catre partile contractante a obligatiilor contractuale prevazute in prezentul contract de delegare a gestiunii atrage raspunderea contractuala a părtii în culpa.
(2) Partile contractante vor stabili in mod explicit care sunt penalitatile pentru neindeplinirea fiecareia dintre obligatiile asumate in prezentul contract, în conformitate cu legislatia în vigoare, dupa caz.
(3) Partea in culpa este obligata la plata penalitatilor prevazute, iar daca acestea nu acopera paguba, pentru partea neacoperita este obligata suplimentar la daune interese.
CAPITOLUL XI. Forța majoră

Art. 26. Niciuna dintre partile contractante nu raspunde de neexecutarea la termen sau/și de executarea in mod necorespunzator, total ori partial, a oricarei obligatii care îi revine în baza prezentului contract de delegare a gestiunii, daca neexecutarea sau executarea necorespunzatoare a obligatiei respective a fost cauzata de forta majora.

Art. 27. Partea care invoca forta majora este obligata sa notifice celeilalte parti în termen de 24 de ore de la producerea evenimentului precum și dovada fortei majore și sa ia toate masurile posibile in vederea limitarii consecintelor lui.
Art. 28. Daca in termen de 3 zile de la producere evenimentul respectiv nu inceteaza, partile au dreptul sa iși notifice incetarea de plin drept a prezentului contract de delegare a gestiunii fara ca vreuna dintre ele sa pretinda daune-interese.
CAPITOLUL XII. Condiții de revizuire a clauzelor contractuale

Art. 29. Modificarile survenite vor face obiectul unor negocieri cu detinatorul contractului, incetarea contractului fiind facuta numai in cazul imposibilitatii operatorului de servicii publice de a se adapta noilor conditii de calitate sau cantitate a serviciului.
Art. 30. În cazul in care autoritatea administratiei publice locale dorește executarea unor alte categorii de servicii, acestea vor face obiectul unor contracte separate, incheiate potrivit normelor legale de incredintare a serviciilor.
Art. 31. Orice modificare a contractului se face prin act aditional cu acordul ambelor parti.
Art. 32. În cazul in care, orice prevedere a acestui Contract devine discordanta cu reglementarile legislatiei nationala sau din Uniunea Europeana, contractul poate fi modificat. Acest lucru nu va afecta valabilitatea altor clauze ale acestui contract, partile vor modifica acele clauze contradictorii, in sensul scopului acestui contract, cat mai repede posibil.
CAPITOLUL XIII. Condiţii de restituire sau repartiție a bunurilor

Art. 33. La incetarea contractului de delegare a gestiunii, delegatul este obligat sa restituie bunurile de retur, in deplina proprietate, in mod gratuit și libere de orice sarcini.

Art. 34. La incetarea contractului de delegare a gestiunii, delegatarul este indreptatit sa primeasca valoarea neamortizata a bunurilor realizate din fondurile sale, iar bunurile de preluare revin delegatarului in conditiile legii.
CAPITOLUL XIV. Clauze speciale privind menţinerea echilibrului contractual

Art. 35. Comunicari
Orice comunicare intre parti referitoare la indeplinirea prezentului contract trebuie sa fie transmisa in scris și inregistrata chiar daca sunt folosite și metode rapide de comunicare (telefon, email, fax), acestea trebuie confirmate in scris.
Art. 36. Menținerea echilibrului contractual
a) Raporturile contractuale dintre delegatar și delegat se bazeaza pe principiul echilibrului contractual intre drepturile care ii sunt acordate delegatului și obligatiile care ii sunt impuse, potrivit legii și prezentului contract.
b) Delegatul nu va fi obligat sa suporte creșterea sarcinilor legate de executia obligatiilor sale, daca aceasta creștere rezulta in urma unui caz de forta majora sau caz fortuit, a unei masuri dispuse de autoritatea publica sau in orice alte imprejurari economice sau de alta natura, neprevazute și imposibil de depașit in mod obiectiv.
Art. 37. Forța de munca

a) Delegatul va trebui sa respecte normele in vigoare referitoare la politica privind resursele umane, politica sociala precum și politica de mentinere, recalificare și protectie sociala a personalului angajat, respectand totodata indicatorii numarului și structurii fortei de munca.
b) Personalul delegatului este supus legilor și reglementarilor aplicabile din Romania (Codul Muncii), precum și contractelor colective de munca aplicabile sectorului de activitate respectiv și a contractului colectiv de munca la nivel de unitate.
c) Delegatul se angajeaza sa aplice o gestiune a resurselor umane corespunzatoare, sa dezvolte un management adecvat in scopul utilizarii cat mai eficiente a resurselor umane existente.
CAPITOLUL XV. Încetarea contractului și condițiile de reziliere

Art. 38. Prezentul contract de delegare a gestiunii inceteaza in urmatoarele situații:
a) la expirarea duratei stabilite prin contractul de delegare;
b) în cazul în care interesul national sau local o impune, prin denuntarea unilaterala dupa caz, de oricare parte contractuala, prin notificare prealabila;
c) în cazul nerespectarii obligatiilor contractuale de catre una din parti, prin reziliere;
d) la disparitia, dintr-o cauza de forta majora, a sistemului delegat sau a unei parti importante din acesta ori in cazul imposibilitatii obiective a delegatului de a-l exploata, prin renuntare, fara plata unei despagubiri;
e) în cazul reorganizarii judiciare sau a falimentului delegatului;
f) alte clauze de incetare a contractului de delegare a gestiunii, convenite de parti, fara a aduce atingere prevederilor legale in vigoare.
Art. 39. Nerespectarea obligatiilor asumate prin prezentul contract de catre una dintre parti da dreptul partii lezate de a cere rezilierea contractului.
Art. 40. Pentru neexecutarea culpabila de catre o parte contractanta a obligatiilor contractului de delegarea gestiunii, acesta inceteaza de drept in conditiile prevazute de Codul civil, cu perceperea de daune interese.
CAPITOLUL XVI. Administratrea patrimoniului public şi privat preluat

Art. 41. Delegatarul trebuie să-și asume pe perioada derularii contractului de delegare toate responsabilitatile și obligatiile ce decurg din calitatea sa de proprietar.
Art. 42. Delegatul, va trebui sa-și asume pe perioada derularii contractului de delegare toate responsabilitatile și obligatiile cu privire la administrarea patrimoniului public și privat preluat.
CAPITOLUL XVII. Litigii

Art. 43. Litigiile de orice fel ce decurg din executarea prezentului contract de delegare a gestiunii se supun instantei judecatorești competente, potrivit legii.
CAPITOLUL XVIII. Alte clauze

Art. 44. Modificarea prezentului contract de delegare a gestiunii se face numai prin act aditional incheiat intre parțile contractante, dupa aprobarea acestuia de catre Consiliul Local al orașului  Turceni.
Art. 45. Prezentul contract de delegare împreună cu anexele care fac parte integranta din cuprinsul său, reprezintă voinţa părţilor.

Art. 46. Prezentul contract de delegare a gestiunii intra in vigoare la data semnarii și a fost încheiat în ______exemplare originale.
DELEGATAR,                                                                  DELEGAT,

ORAȘUL TURCENI,                                                       OPERATOR,

    PRIMAR,                                                            SC TURCENISAL SRL
	 
	Anexa 1 Contract de delegare

Lista Bunurilor de retur


	 
	 
	 
	 
	 
	 
	 

	Nr. 
	 
	 
	                     CANT

 

 
	 
	VALOAREA CONTABILA

Valoarea

   - lei -
	 

	crt
	Denumirea bunurilor inventariate
	U/M
	
	Preţ
	
	Valoarea de

	 
	 
	 
	
	Unitar

  - lei -
	
	 inventar

 

	 
	 
	 
	
	
	
	

	1
	2
	3
	4
	5
	6
	7

	1
	Dacia Logan PU Pack
	buc.
	1,00
	42335,28
	42335,28
	42335,28

	2
	Tractor U650
	buc.
	1,00
	53.919,02
	53.919,02
	53.919,02

	3
	Remorca tractor
	buc.
	1,00
	33.561,97
	33.561,97
	33.561,97

	4
	Masina de taiat beton MTBA 451 HB
	buc.
	1,00
	10.591,00
	10.591,00
	10.591,00

	5
	Grup electrogen pentru sudura
	buc.
	2,00
	14.260,00
	28.520,00
	28.520,00

	6
	Generator curent electric
	buc.
	1,00
	3480
	3480
	3480

	7
	Erbicidator cu cardan si lance
	buc.
	1,00
	5735,8
	5735,8
	5735,8

	8
	Motounealta Husqvarna 535 rx
	buc.
	4,00
	3115
	12460
	12460

	9
	Tractoras Tuns Gazon
	buc.
	1,00
	17798,99
	17798,99
	17798,99


8

